امریکا قوشمه ایالتلری بیلن طالبان اورته سیده 29 فبروری ده تینچلیک کیلیشووی نینگ امضالنگن کون دن باشلب حاضرگی کونگه چه افغانستان ده 83 نفر عادی اهالی هلاکتگه اوچره دی.
افغانستان انسان حق لری کمیسیونی, اوشبو کیلیشوو نینگ امضاله نیشی آرتیدن یوز بیرگن حادثه لر بیلن علاقه لی بیانات بیردی.
بیاناتده, اوشبو کیلیشوو نینگ امضالنگن کون دن بیری 83 نفر عادی اهالی نینگ جان بیرگن لیگی و 119 نفر ملکی نینگ ایسه یره لنگن لیگی بیلدیریلدی.
جان بیرگن کیشی لر آره سیده 8 باله بیلن 8 عیال نینگ هم موجود ایکن لیگی بیلدیریلگن بیاناتده, یره لنگن کیشی لرنینگ ایسه 16 نفری نینگ باله لر و 15 کیشی سی نینگ ایسه عیال لر دن عبارت ایکن لیک لری معلوم قیلیندی.
عینی دمده بیاناتده, عادی اهالی نینگ اولیمی بوییچه 50 فایز طالبان گروهی و 50 ترور تشکیلاتی داعش نینگ مسئول ایکن لیگی بیلدیریلدی.
خوددی شوو مدت دوامیده طالبان گروهی نینگ 35 عادی اهالی نی آلیب قاچیرگن لیگی و اوشبو کیشی لر نینگ حاضرگه چه لادرک ایکن لیک لری بیلدیریلگن بیاناتده, ملکی لر نینگ دولت مامور لری نینگ آلیب قاچیریلیشی نینگ اوروش جرمی دن عبارت ایکن لیگی معلوم قیلیندی.
عینی دمده بیاناتده, تمان لرنینگ عادی اهالی نینگ اولیمی نینگ آلدی نینگ آلینیشی بوییچه انیق قدم لر تشله شی کیره ک ایکن لیگی بیلدیریلدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
